વડનગરથી આવેલા નાગરો વડનગરા નાગર કહેવાય છે. એજ રીતે વિસનગરા, ચિત્રોદાસ, પ્રશ્નોરા અને સાઠોદરા નાગર તરીકે પણ ઓળખાય છે. પણ નાગર સમાજની જ આ શાખાઓમાં પરંપરા અને રીતરિવાજોમાં ફરક જોવા મળે છે. નાગર સમાજમાં સ્ત્રીઓ પહેલે થીજ ઉચ્ચ સ્થાન પામી છે. ઘરના દરેક પ્રસંગો અને નિર્ણયોમાં સ્ત્રીને પુરુષ સમાન માન આપવામાં આવે છે. દીકરીના જન્મને દીકરાના જન્મ જેટલું જ મહત્વ આપીને ઉજવાય છે. તેમજ એક વિધવા તેના પરિવારમાં સલામત અને માનભેર જીવન મેળવે છે.